যোৱা ১০ মাৰ্চৰ পাছত দিল্লীৰ নিজামুদ্দিনৰ মাৰ্কাজৰ পৰা উভতি অহাসকলক ওচৰৰ স্বাস্থ্য কেন্দ্ৰ বা প্ৰশাসনৰ সৈতে যোগাযোগ কৰিবলৈ আহ্বান জনায় অসমৰ তবলিগী জামাতৰ জ্যেষ্ঠ সদস্য মিৰেল কুড্ডুছে।
"ইয়াত ভয় বা চিন্তাৰ কোনো কথা নাই। নিজৰ স্বাস্থ্যৰ সুৰক্ষাৰ বাবে ই জৰুৰী। এইক্ষেত্ৰত প্ৰশাসনক সহায় কৰাটো আমাৰ মৌলিক কৰ্তব্য,"-কুড্ডুছে সংবাদমাধ্যমলৈ প্ৰেৰণ কৰা ভিডিওটোত এইদৰে কয়।
উল্লেখযোগ্য যে, যোৱা ৪ এপ্ৰিলৰ পৰা সৰুসজাই ষ্টেডিয়ামত কোৱাৰেন্টাইন হৈ আছে জ্যেষ্ঠ জামাতি তথা অভিনেতা মিৰেল কুড্ডুছ।
সৰুসজাই ষ্টেডিয়ামৰ অস্থায়ী শিবিৰৰ পৰিবেশ দেখি অভিভুত হৈ পৰিছে কুড্ডুছ।
"ষ্টেডিয়ামৰ এই পৰিবেশ স্বচক্ষে দেখি সঁচাকৈ মোহিত হৈছো। স্বাস্থ্য মন্ত্ৰী হিমন্ত বিশ্ব শৰ্মাৰ এই অপূৰ্ব ব্যৱস্থা বা পদক্ষেপ দেখি তবলিগীক জামাতৰ তৰফৰ পৰা আন্তৰিক ধন্যবাদ জ্ঞাপন কৰিলো,"-কুড্ডুছে এইদৰে কয়।
ইপিনে, যিসকলে বর্তমানলৈকে স্বাস্থ্য পৰীক্ষা কৰোৱা নাই তথা লুকাই আছে সেই সকলক প্ৰশাসনক বিচাৰি উলিয়াবলৈ আহ্বান জনোৱাৰ লগতে তবলিগী জামাতেও তথ্য পালে তেওঁলোকৰ বিৰুদ্ধে ব্যৱস্থা গ্ৰহণ কৰিব বুলি তেওঁ সদৰী কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
